Серікқали Ғабдешұлы Шарабасов

Серікқали Ғабдешұлы Шарабасов (1947 жылы 7 тамызда БҚО Жаңақала ауданы - 2016 жылы 28 ақпан Орал) — әдебиеттанушы ғалым. Филология ғылымының кандидаты (1981), профессор (1996). Қазақстан Республикасы Білім беру ісінің құрметті қызметкері.

 Толығырақ 
 Серікқали Ғабдешұлы 1947 жылы 7 тамызда Батыс Қазақстан облысы Жаңақала ауданында дүниеге келген.
 1964 - 1968 жылдары А.С.Пушкин атындағы Орал педагогикалық иниституын үздік бітірген.
 1968 - 1971 жылдары «Орал өңірі» газетінің әдебиет бөлімінің қызметкері
 1971 - 1975 жылдары Облыстық педагогика қызметкерлерінің білімін арттыру бөлімінде «Қазақ тілі мен әдебиеті» кабинетінің меңгерушісі
 1976 - 1979 жылдары Әл-Фараби атындағы Қазақ ұлттық университетінің қазақ әдебиеті кафедрасының ізденушісі болды
 1975 жылдан өмірінің соңына дейін Батыс Қазақстан мемлекеттік университетінде оқытушы, аға оқытушы, қазақ тілі мен әдебиеті кафедрасының доценті, профессоры, Филология факультетінің деканы, Тәрбие жұмысы жөніндегі проректоры, Қазақ тілі мен әдебиеті кафедрасының профессоры болды.
 1981 жылы Әл-Фараби атындағы Қазақ ұлттық университетінің асперантурасын бітірген.

 Ғылыми шығармашылығы 
 Серікқали Ғабдешұлының 2 монографиясы, 100-ден астам ғылыми мақалалары жарияланған. Педагог-ғалымның филология ғылымы саласында көптеген еңбектері мерзімді  газет-журнал беттерінде, арнайы шығарылған конференция материалдарына еңбектері еңген.
 1981 жылы «Қазіргі қазақ әңгімелерінің кейбір мәселелері» тақырыбына кандидидаттық диссертация қорғады. Осы  жылы педагог-ғалымға  Филология ғылымының кандидаты ғылым дәрежесі берілді.
 Қазақ әңгімелеріндегі характер проблемалары» тақырыбында кандидаттық диссертация қорғап, аға ғылыми қызметкер болып білім жетілдірді.
 1989 жылы Бүкіл Ресейлік аттаестациялық кеңес шешімімен доцент ғылым дәрежесі беріледі.
 Серікқали Шарабасов 4 дүркін академиялық топ тәрбиеледі. Ол басқаратын академик Қажым Жұмалиев атындағы әдеби бірлестік талантты Р.Мұқанбетқалиева, Қ.Демеубергенов, Б.Баймұқанова, М.Қосымбаев, Ғ.Сейтақов, Ж.Болтанова, Н.Кәрімоваларды тәрбиелеп шығарды. 
 Батыс Қазақстан мемлекеттік университетінің құрметті профессоры.

 Марапаттары 
 1981 - Филология ғылымының кандидаты 
 1989 - доцент
 1996 - профессор
 Қазақ КСР Халық ағарту ісінің үздігі
 2001 - "Қазақстан тәуелсіздігіне 10 жыл" медалі
 2005 - "Қазақстан конститутциясына 10 жыл" медалі
 Қазақстан Респубикасы Білім беру ісінің Үздігі
 Қазақстан Республикасы Білім беру ісінің құрметті қызметкері
 Елбасының жарлығымен Ерен еңбегі үшін медалімен марапатталған
 "Тіл жанашары" құрметті төсбелгісінің иегері
 "Қадыр Мырза Әлі" атындағы алтын медалі
 2015 - "Қазақстан халқы ассамблиясына 20 жыл" медалі
 2015 - "Қазақ хандығына 550 жыл" алтын медалі
 көптеген медалдармен құрмет грамоталарымен марапатталған.

Санат:Әл-Фараби атындағы Қазақ ұлттық университеті түлектері
Санат:Филология ғылымдарының кандидаттары
Санат:Қазақстан жоғарғы оқу орындарының профессорлары
Санат:Қазақстан білім беру ісінің үздіктері
Санат:Қазақстан білім беру ісінің құрметті қызметкерлері
Санат:Қазақстан филологтары
Санат:Қазақстан әдебиеттанушылары